**KUNSTHØGSKOLEN I OSLO
DOKTORGRADSPROGRAMMET**

**Informasjon til stipendiat, bedømmelseskomité og dekan**

**Disputas**

Her omtales sentrale punkt fra forskriften<https://lovdata.no/dokument/SF/forskrift/2018-02-06-177>

**§ 19 Offentlig forsvar (disputas)**

Offentlig forsvar av det kunstneriske doktorgradsresultatet skal finne sted innen to (2) måneder etter at Kunsthøgskolen har funnet arbeidet verdig til å forsvares.

Tid og sted for det offentlige forsvaret skal kunngjøres minst ti (10) arbeidsdager før det avholdes.

Den komiteen som opprinnelig har bedømt doktorgradsresultatet, bedømmer også det offentlige forsvaret. Det offentlige forsvaret skjer på engelsk eller norsk med mindre Kunsthøgskolen godkjenner et annet språk.

Det skal normalt være to opponenter. De to opponentene skal være medlemmer av komiteen og utpekes av Kunsthøgskolen.

Disputasen ledes av den Kunsthøgskolen bemyndiger. Den som leder disputasen, gjør rede for innlevering og bedømmelse av doktorgradsresultatet. Deretter redegjør doktoranden for hensikten med og resultatet av doktorgradsarbeidet. Førsteopponenten innleder opposisjonen og andreopponenten avslutter opposisjonen. Kunsthøgskolen kan eventuelt fastsette en annen oppgavefordeling mellom opponentene og mellom doktoranden og førsteopponenten. Etter at begge opponenter har avsluttet sin opposisjon, gis de øvrige tilstedeværende anledning til å kommentere ex auditorio. En av opponentene avrunder opposisjonen, og disputasleder avslutter disputasen (jf. UHRs anbefalte veiledning om bedømmelse av norske doktorgrader).

Bedømmelseskomiteen avgir innstilling til Kunsthøgskolen der den gjør rede for hvordan den har vurdert forsvaret av doktorgradsresultatet. Innstillingen skal konkludere med om disputasen anbefales godkjent eller ikke godkjent. Innstillingen skal begrunnes dersom disputasen vurderes som ikke godkjent.

**§ 20. Godkjenning av offentlig forsvar**

Kunsthøgskolen fatter vedtak om godkjenning av doktorgradsprøven på grunnlag av bedømmelseskomiteens innstilling.

Dersom Kunsthøgskolen ikke godkjenner disputasen, kan kandidaten forsvare doktorgradsresultatet på nytt én gang. Ny disputas kan tidligst avholdes etter seks (6) måneder og bedømmes så vidt mulig av den samme komiteen som den opprinnelige.

**Offentlig forsvar (disputas) ved Kunsthøgskolen**

Offentlig forsvar (disputas) markerer avslutningen av doktorgradsutdanningen i kunstnerisk utviklingsarbeid ved Kunsthøgskolen i Oslo. En disputas i kunstnerisk utviklingsarbeid skal være en faglig diskusjon mellom opponenter og kandidat hvor man søker å belyse det kunstneriske doktorgradsarbeidet best mulig.

Med henvisning til UHRs veiledende retningslinjer for bedømmelse av doktorgrader anbefaler Kunsthøgskolen følgende for disputasen:

* Diskusjonen bør ta for seg problemstillinger, prosess, valg av metoder, teorier, dokumentasjon- og fremstillingsformer og hvordan arbeidet bidrar til ny kunnskap, innsikt og erfaring innen fagområdet.
* De problemstillingene som opponentene velger å forfølge, behøver ikke være begrenset til de som er omtalt i komitéinnstillingen.
* Opponentene bør oppfordre til faglig diskusjon som utfordrer kandidaten, ikke bare på doktorgradsresultatets faglige innhold, men også på dens evne til å sette arbeidet i en bredere forsknings-, kunstnerisk og samfunnsmessig kontekst.
* Under disputasen oppfordres opponenter og kandidater til å utfordre hverandre faglig på en respektfull måte.
* Opponenter og ex auditorium oppfordres til å formulere spørsmål til doktoranden, slik at doktoranden får mulighet til å gi god, utfyllende informasjon og delta i diskusjonen.

**Roller ved disputasen**

|  |  |
| --- | --- |
| Rektor (evt prorektor for forskning) | Åpner disputasen |
| Disputasleder (dekan) | Leder disputasenGjør rede for innlevering og bedømmelse av det kunstneriske doktorgradsresultatet.Avslutter disputasen |
| Doktorand | Redegjør for hensikten med og resultatet av det kunstneriske doktorgradsarbeidet. |
| Bedømmelseskomité (leder, intern):  | Koordinerer bedømmelseskomiteens opposisjon:Introduserer og avrunder opposisjonenKunngjør bedømmelseskomiteens innstilling (om disputasen anbefales godkjent eller ikke godkjent) |
| Bedømmelseskomité (medlem, førsteopponent) | Innleder opposisjonen  |
| Bedømmelseskomité (medlem, andreopponent) | Avslutter opposisjonen. |

Bemerk: Kunsthøgskolen har fastsatt bedømmelseskomiteens roller ved oppnevning av komiteen.

**Tidsplan**

Disputasen gjennomføres hverdager mellom kl. 12-15 i Auditoriet på Kunsthøgskolen i Oslo, på følgende måte.

|  |  |  |
| --- | --- | --- |
| **Tid** | **Hva** | **Ansvar** |
| 12:00 | Åpning del 1(Ved fysisk disputas: Det forventes at publikum har tatt plass og reiser seg ved prosesjon. Prosesjon går inn i avtalt rekkefølge: rektor, dekan, kandidat, komiteleder og medlemmer). | Disputasleder (dekan) |
| 12:00-12:05 | Introduksjon om Kunsthøgskolen og Kunsthøgskolens doktorgradsprogram. | Rektor (evt prorektor for forskning) |
| 12:05-12:10 | Dekan gjør rede for innlevering og bedømmelse av det kunstneriske doktorgradsresultatet. Presenterer bedømmelseskomiteen. | Disputasleder (dekan) |
| 12:10-13:00 | Doktorand gjør rede for hensikten med og resultatet av det kunstneriske doktorgradsarbeidet. | Doktorand |
| 13:00-13:15 | Bedømmelseskomitémøte i eget rom.(Kort pause for de andre (gjester blir sittende)). | Bedømmelseskomiteleder |
|  | Åpning del 2(Ved fysisk disputas: Det forventes at publikum har tatt plass og reiser seg ved prosesjon. Prosesjon går inn i avtalt rekkefølge: komiteleder, komitemedlemmer, kandidat, rektor, dekan)  |  |
| 13:15-14:30 | Opposisjon og forsvar mellom bedømmelseskomite og doktorand.kl. 13:15: Dekan gir ordet til komitelederkl. 13:15-13:25 Bedømmelseskomiteleder innlederkl. 13:25-13:55 Førsteopponentkl. 13:55-14:25 Andreopponentkl. 14:25-14:30 Bedømmelseskomiteleder avslutter  | Bedømmelseskomiteleder |
| Kl.14:30-14:45 | Ex auditorio. Etter at begge opponenter har avsluttet sin opposisjon, gir dekan øvrige tilstedeværende anledning til å kommentere ex auditorio. Dekan avslutter ex auditorio og inviterer bedømmelseskomiteen til å trekke seg tilbake i eget rom. | Disputasleder (dekan) |
| Kl.14:45-15:00 | Bedømmelseskomitémøte: Komiteen trekker seg tilbake i eget rom for å komme fram til en innstilling(Kort pause for de andre (gjester blir sittende)). | Bedømmelseskomiteleder |
| Kl.15:00 | Disputasleder (dekan) gir ordet til bedømmelseskomiteens leder, som leser opp komiteens vurdering av forsvaret av doktorgradsresultatet – og kunngjør om disputasen anbefales godkjent eller ikke godkjent. | Bedømmelseskomiteleder |
| Kl.15:00  | Disputasleder (dekan) takker komiteen, gratulerer doktoranden, overrekker evt. blomster og avslutter disputasen. | Disputasleder (dekan) |

**Bedømmelseskomiteens innstilling**

Bedømmelseskomiteen har tidligere anbefalt at sluttbedømmelsen godkjennes og Kunsthøgskolen har tidligere vedtatt at sluttbedømmelsen er godkjent.

Etter disputasen avgir bedømmelseskomiteen sin innstilling til Kunsthøgskolen der den gjør rede for hvordan den har vurdert forsvaret av doktorgradsresultatet. (Komiteen benytter fastsatt skjema).

Innstillingen skal konkludere med om disputasen anbefales godkjent eller ikke godkjent. Innstillingen skal begrunnes dersom disputasen vurderes som ikke godkjent.

**Godkjenning av disputas**

Det er Kunsthøgskolen som fatter vedtak om godkjenning av disputas på grunnlag av bedømmelseskomiteens innstilling, jf. forskriftens §20. Dersom Kunsthøgskolen ikke godkjenner disputasen, kan kandidaten forsvare doktorgradsresultatet på nytt én gang. Ny disputas kan tidligst avholdes etter seks (6) måneder og bedømmes så vidt mulig av den samme komiteen som den opprinnelige.

**Tildeling av graden ph.d. i kunstnerisk utviklingsarbeid**

Når Kunsthøgskolen har godkjent disputasen fremmes sak for Kunsthøgskolens styre, som kreerer kandidaten til philosophiae doctor i kunstnerisk utviklingsarbeid. På bakgrunn av styrets vedtak om kreering utstedes vitnemål til kandidaten.

v20241212